Minu G-maili accoundi päises jookseb juba pikka aega põhiliselt üks TextAd - proovigu ma Google Chrome-i. Kena  muidugi, et Google oma kanaleid ära kasutab toodete reklaamiks, aga… mul on mac. See info on googlemeestel teada, kuid nad ei vaevu selle üle pead murdma, et kõik macikasutajad peavad klikkides hetkeks kadestama windowsimeha, et neil on brousides (väidetavalt) vähem rikkeid ja kiirem laadimine. Muidugi on mul laias laastus ükskõik sellest brauserist, eks proovin siis kui maci versioon välja tuleb. Lihtsalt turundajana on mul valus vaadata, kuidas väidetav tulevane maailma marketingijumal Google selliseid  apsakaid teeb.